Document ID: 32000D0542

Απόφαση της Επιτροπής
της 12ης Σεπτεμβρίου 2000
για τροποποίηση της απόφασης 2000/528/ΕΚ για ορισμένα μέτρα προστασίας σχετικά με την κλασική πανώλη των χοίρων στο Ηνωμένο Βασίλειο
[κοινοποιηθείσα υπό τον αριθμό Ε(2000) 2686]
(Κείμενο που παρουσιάζει ενδιαφέρον για τον ΕΟΧ)
(2000/542/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο,
Εκτιμώντας τα ακόλουθα:
(1) Στο Ηνωμένο Βασίλειο εκδηλώθηκαν κρούσματα κλασικής πανώλης των χοίρων.
(2) Επειδή διενεργείται εμπόριο ζώντων χοίρων, τα ανωτέρω κρούσματα είναι ικανά να θέσουν σε κίδνυνο τις αγέλες ζωικού κεφαλαίου σε άλλα κράτη μέλη.
(3) Με την απόφαση 2000/528/ΕΚ(3) της Επιτροπής, θεσπίστηκαν ορισμένα μέτρα προστασίας σχετικά με την κλασική πανώλη των χοίρων στο Ηνωμένο Βασίλειο.
(4) Πρέπει να τροποποιηθεί η απόφαση 2000/528/ΕΚ για να ληφθούν υπόψη οι εξελίξεις της κατάστασης ως προς την επιδημία.
(5) Η παρούσα απόφαση συμφωνεί με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Μετά το άρθρο 2 της απόφασης 2000/528/ΕΚ προστίθεται το ακόλουθο άρθρο 2α:
"Άρθρο 2α
1. Ωστόσο, από τις 15 Σεπτεμβρίου 2000, θα πρέπει να θεωρηθεί ότι το Essex έχει διαγραφεί από το παράρτημα Ι εφόσον:
α) πριν από τις 15 Σεπτεμβρίου 2000, δεν έχουν αναφερθεί στην εν λόγω περιοχή άλλα επιπλέον κρούσματα κλασικής πανώλης των χοίρων, και
β) όλες οι κλινικές εξετάσεις και εργαστηριακές δοκιμές για κλασική πανώλη των χοίρων οι οποίες έχουν διενεργηθεί, στην περιοχή αυτή, σε χοίρους:
- σε όλες τις εκμεταλλεύσεις όπου υπήρχε υποψία παρουσίας της νόσου σε σχέση με τα βεβαιωμένα κρούσματα στο Ηνωμένο Βασίλειο κατά τους μήνες Αύγουστο και Σεπτέμβριο 2000, και
- σε έκαστο χοιροτροφείο ευρισκόμενο στις ζώνες προστασίας και επιτήρησης που εγκαθιδρύθηκαν στην ανωτέρω περιοχή ως επακόλουθο του κρούσματος που βεβαιώθηκε στις 9 Αυγούστου 2000,
έδωσαν αρνητικά αποτελέσματα.
2. Για τους σκοπούς της παραγράφου 1, το Ηνωμένο Βασίλειο θα ενημερώσει, στις 14 Σεπτεμβρίου 2000, την Επιτροπή και τα άλλα κράτη μέλη σχετικά με την τήρηση των όρων που καθορίζονται στην παράγραφο 1. Εφόσον διαπιστωθεί συμμόρφωση, τα κράτη μέλη θα τροποποιήσουν τους όρους που εφαρμόζουν στο εμπόριο ώστε να τους ευθυγραμμίσουν με την παρούσα απόφαση."
Άρθρο 2
Στο άρθρο 7 της απόφασης 2000/528/ΕΚ, οι λέξεις "15 Σεπτεμβρίου" αντικαθίστανται από τις λέξεις "15 Οκτωβρίου".
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 12 Σεπτεμβρίου 2000.

Labels: 3
0
18
6